આપણા સમાજમાં કોઇ પણ બે વ્યકિતના માનસિક બંધારણ અને વ્યકિતત્વ કયારેય એક સરખાં હોતાં નથી. એક જ કુટુંબમાં પેદા થયેલાં બે સંતાનો વચ્ચે પણ આસમાન જમીનનો તફાવત જોવા મળતો હોય છે. એક વ્યકિત હકારાત્મક અભિગમ ધરાવતી હોય છે તો બીજી તદ્દન નકારાત્મક. એક મનમાં ઇચ્છા કરે તેવા સુખનો સ્વામી બને છે અને બીજાને ત્યાં દુઃખનો કાયમી ધામો હોય છે. એકને શરીર અને મનની તંદુરસ્તીનું વરદાન હોય છે તો બીજાને કાયમ રોગોની પીડા જ ભોગવવાની હોય છે.